fi en fi fi fi fi fi fi fi fi en en fi th fi en fi fi fi km fi en fi fi km fi fi km fi fi km fi fi km fi fi km fi fi fi fi km fi fi fi fi fi fi fi fi km fi fi fi km fi fi fi fi km fi en
Use tab to navigate through the menu items.
Koruja on mahdollista teetättää tilaustyönä.
Yhdessä kanssasi tehdyn suunnitelman pohjalta voidaan valmistaa täysin yksilöllinen
ja sinun näköisesi, sekä tarpeitasi vastaava koru tai muu tuote joko omaksi iloksesi tai lahjaksi.
Tilaustöissä voidaan käyttää minulta löytyviä raaka-aineita ja materiaaleja.
Oman mallistoni korut on pääasiassa valmistettu joko hopeasta tai pronssista, mutta tilaustöissä myös muut
materiaalit kuten keltakulta, valkokulta, punakulta, palladium ja platina ovat täysin käytettävissäsi.
Voimme myös kierrättää asiakkaan eli sinun materiaalejasi olivat ne sitten kultaa, hopeaa,
kiviä, helmiä tai muita korukäyttöön soveltuvia aineita.
Usein vanhoja koruja voidaan käyttää myös osana uuden korun valmistusta. Esimerkiksi sormuksen
kivi-istutuksesta voidaan tehdä riipus tai kalvosinnapin koristeosasta sormukseen kaunis yksityiskohta.
Eikä jalometallien käyttö sulje myöskään pois muita materiaalivaihtoehtoja, sillä koruissa voidaan
käyttää myös vaikka puuta, luuta, lasia, keramiikkaa tai kiveä.
Mikään materiaali ei ole toista huonompi, sinä annat materiaalille sen merkityksen ja arvon.
Tule siis käymään, kerro minulle tarinasi ja suunnitellaan yhdessä juuri sinulle sopiva koru.
Esimerkki kuvia tekemistäni tilaustöistä löydät alla olevasta galleriasta.
Klikkaamalla kuvan auki, näet enemmän tietoa kustakin työstä ja siihen liittyvästä tarinasta
Tilauksestasi käsissäni valmistuvat muun muassa:
- Kummi- ja rippilahjat
...sekä kaikenlaiset muut sormukset, riipukset, kaulakorut, korvakorut,
rannekorut, rintakorut, pinssit, kalvosinnapit, solmioneulat
tai mitä ikinä mieleesi juolahtaakaan.
Jos sinulla on lisää kysyttävää tilaustyönä toteutettavasta korusta,
joko lahjaksi itsellesi tai läheisellesi:
ota ihmeessä yhteyttä puhelimitse, sähköpostilla tai yhteystiedot sivulta
löytyvän lomakkeen kautta tai tule käymään liikkeellä.
©Lampi Design Oy 2022  |  Tilaus- ja toimitusehdot  |  Rekisteri- ja tietosuojaseloste  | Yhteystiedot